206. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Φ.11/2406 της 3/16 Νοεμ. 1992 (ΦΕΚ Β΄ 678) Βεβαίωση ασφαλιστικής ενημερότητας για την πληρωμή των εκκαθαρισμένων απαιτήσεων των επιχειρήσεων κατά του Δημοσίου, Ν.Π.Δ.Δ. και Ο.Τ.Α. Έχοντας υπόψη: 1.Τις διατάξεις του άρθρ. 39 παρ. 7 του Νόμ. 2065/92 "Αναμόρφωση της άμεσης φορολογίας και άλλες διατάξεις". 2.Την αριθ. Υ.1540/18.9.91 απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων "Ανάθεση αρμοδιοτήτων στον Υφυπουργό Υγείας, Πρόνοιας και Κοινων. Ασφαλίσεων Δημήτριο Σιούφα" (ΦΕΚ 754/τ.Β΄/ 19.9.91). 3.Το αρ. Ε.57/8/11.9.92 έγγραφο του ΙΚΑ, αποφασίζουμε: 1.Ασφαλιστικά ενήμερες για την εφαρμογή των διατάξεων της παρ. 7 του άρθρ. 39 του Νόμ. 2065/92 θεωρούνται: α.Οι επιχειρήσεις οι οποίες δεν έχουν οφειλή στο ΙΚΑ. β.Οι επιχειρήσεις, που έχουν ρυθμίσει την οφειλή τους με Υπουργική απόφαση, στην οποία ορίζεται ρητά, ότι η τήρηση των όρων της ρύθμισης τις καθιστά ασφαλιστικά ενήμερες την είσπραξη των εκκαθαρισμένων απαιτήσεών τους από το δημόσιο, Ν.Π.Δ.Δ. και Ο.Τ.Α. γ.Οι ανάδοχοι ή εργολάβοι έργων του Δημοσίου, Ν.Π.Δ.Δ. και Ο.Τ.Α. που δεν οφείλουν: -από το έργο για το οποίο χορηγείται η βεβαίωση -από την έδρα του αναδόχου -από την υπεργολάβο επιχείρηση, όταν μέρος ή όλο το έργο εκτελείται υπεργολαβικά από Κοινοπραξία , ΟΕ η ΕΕ, ο δε ανάδοχος ή εργολάβος του έργου συμμετείχε σ’ αυτή ως κοινοπρακτούν ή ομόρρυθμο μέλος. δ.Οι ανάδοχοι ή εργολάβοι έργων του Δημοσίου, Ν.Π.Δ.Δ. και Ο.Τ.Α., που έχουν ρυθμίσει την οφειλή τους με Υπουργική απόφαση στην οποία ορίζεται ρητά, ότι η τήρηση των όρων της ρύθμισης, τους καθιστά ασφαλιστικά ενήμερους για την εξόφληση μόνον τμηματικών λογαριασμών. "Οι βεβαιώσεις ασφαλιστικής ενημερότητας στους αναδόχους έργων του Δημοσίου Ν.Π.Δ.Δ. και Ο.Τ.Α., χορηγούνται από τα Υποκαταστήματα του τόπου εκτέλεσης των έργων, στα οποία οι ανάδοχοι υποχρεούνται να προσκομίσουν Υπηρεσιακό σημείωμα του Υποκαταστήματος της έδρας τους και της υπεργολάβου επιχείρησης". Το μέσα σε « » εδάφιο, προστέθηκε με την παρ. 1 απόφ. Φ11/2456/15-22 Νοεμ. 1993 (ΦΕΚ Β΄ 859), απόφ. Υπ. Υγείας, Πρόνοιας και Κοιν. Ασφαλίσεων. (Μετά τη σελ. 70,894) Σελ. 70,895 Τεύχος 1299-Σελ. 115 Ίδρυμα Κοινωνικών Ασφαλίσεων 15Β.Β.α.204-206 2.Δεν θεωρούνται ασφαλιστικά ενήμερες για την εφαρμογή των εν λόγω διατάξεων οι επιχειρήσεις και οι ανάδοχοι ή εργολάβοι έργων του Δημοσίου, Ν.Π.Δ.Δ. και Ο.Τ.Α., που έχουν ρυθμίσει την οφειλή τους με τις διατάξεις των άρθρ. 112-116 του Κανονισμού Ασφάλισης ΙΚΑ. 3.Το ποσό της εκκαθαρισμένης απαίτησης από το Δημόσιο, Ν.Π.Δ.Δ. και Ο.Τ.Α. πρέπει να υπερβαίνει το ποσό των 200.000 δρχ. Εξαιρούνται οι περίπτ. του άρθρ. 8 παρ. 5 εδάφ. ε΄ Α.Ν. 1846/51, όπως ισχύει σήμερα μετά την αντικατάστασή του από το άρθρ. 21 παρ. 5 του Νόμ. 1902/1990, όπου απαιτείται βεβαίωση ανεξαρτήτως ποσού. "4.Απαλλάσσονται από την υποχρέωση προσκόμισης βεβαίωσης ασφαλιστικής ενημερότητας προς είσπραξη εκκαθαρισμένων απαιτήσεων από το Δημόσιο, Ν.Π.Δ.Δ. και Ο.Τ.Α. -Τα Ν.Π.Δ.Δ. -Τα Ν.Π.Ι.Δ. που συνιστώνται σύμφωνα με τον Α.Ν. 2039/1939. Οι Τράπεζες -Η ΔΕΗ -Ο ΟΤΕ -Ο ΟΣΕ -Οι αστικές εταιρείες, σωματεία, Ιδρύματα, εξωραϊστικοί-πολιτιστικοί σύλλογοι, εφόσον δεν έχουν κερδοσκοπικό χαρακτήρα. -Οι φαρμακοποιοί εφόσον είναι συμβασιούχοι του ΙΚΑ. -Οι γιατροί, δικηγόροι, συμβολαιογράφοι. -Οι αγρότες-αγροτικοί συνεταιρισμοί, όταν πρόκειται να εισπράξουν αποζημιώσεις με σκοπό την κάλυψη διαφόρων ζημιών (πυρκαγιές, πλημμύρες, παγετοί), καθώς και ενισχύσεις διαφόρων προγραμμάτων κτηνοτροφίας, αλιείας, δασικών και φυτικής παραγωγής. -Οι ομάδες παραγωγών ή οι παραγωγοί ατομικά για την είσπραξη πιστώσεων του κοινοτικού προϋπολογισμού - τομέα εγγυήσεων του FEOGA για ενίσχυση της παραγωγής, αναδιάρθρωση καλλιεργειών κ.α καθώς και για την απόσυρση γεωργικών προϊόντων. -Οι παραγωγοί ή οι ομάδες παραγωγών ή οι εμπορικές επιχειρήσεις κατά την είσπραξη της αξίας των προϊόντων που παραδίδονται στην παρέμβαση. -Οι δικαιούχοι ασφαλιστικών αποζημιώσεων και αποζημιώσεων από αδικοπραξία, καθώς και χρηματικών ποσών που επιδικάζονται με δικαστική απόφαση. -Οι δικαιούχοι αμοιβών γενικά, από παροχή εξαρτημένης εργασίας, συντάξεων, διατροφής, εξόδων νοσηλείας και κηδείας, εφόσον η πληρωμή γίνεται απευθείας στο δικαιούχο μισθωτό ή συνταξιούχο ή στην οικογένειά του ή σε πρόσωπο νόμιμα εξουσιοδοτημένο. Σελ. 70,896 Τεύχος 1299-Σελ. 116 -Οι εκμισθωτές κινητών και ακινήτων. -Οι δικαιούχοι στεγαστικών δανείων από ΕΟΚ ή Ταμείο Παρακαταθηκών και Δανείων. -Παν φυσικό ή νομικό πρόσωπο όταν εισπράττει χρηματικό ποσό, το οποίο έχει κατατεθεί για λογαριασμό του, μέσω του Ταμείου Παρακαταθηκών και Δανείων". Η μέσα σε « » νέα παρ. 4, προστέθηκε από την παρ. 2 της Φ11/2456/15-22 Νομ. 1993 (ΦΕΚ Β΄ 859), απόφ. Υπ. Υγείας, Προν. και Κοινων. Ασφαλίσεων. 5(4)."Οι βεβαιώσεις που χορηγούνται σ’ εφαρμογή των διατάξεων του άρθρ. 39 παρ. 7 του Νόμ. 2065/92, ισχύουν για 2 μήνες από την ημερομηνία της έκδοσής τους, με εξαίρεση αυτές που χορηγούνται στους αναδόχους δημοσίων έργων για εξόφληση λογαριασμών, οι οποίες ισχύουν μέχρι την εξόφληση του λογαριασμού για τον οποίο χορηγούνται". Η παλαιά παρ. 4 έλαβε τον αριθμό 5 και αντικαταστάθηκε ως άνω από την παρ. 3 της Φ11/2456/15-22 Νοεμ. 1993 (ΦΕΚ Β΄ 859), απόφ. Υπ. Υγ. Προν. και Κοινων. Ασφαλίσεων. 6(5).Σε περίπτωση, που η ημερομηνία λήξεως του αποδεικτικού συμπίπτει με αργία ή μη εργάσιμη ημέρα για τις δημόσιες υπηρεσίες, η ισχύς εκπνέει την τελευταία εργάσιμη ημέρα, πριν από την αργία ή την μη εργάσιμη ημέρα. Εάν το αποδεικτικό εκδίδεται σε ημερομηνία που δεν υπάρχει αντίστοιχα στον μήνα λήξης, η ισχύς του λήγει την τελευταία ημέρα του μήνα αυτού, με την επιφύλαξη του αμέσως προηγούμενου εδαφίου. 7(6).Από την εφαρμογή της απόφασης αυτής δεν προκαλείται επιβάρυνση σε βάρος του προϋπολογισμού του ΙΚΑ. Οι μέσα σε ( ) παρ. 5 και 6, αναριθμήθηκαν σε παρ. 6 και 7 από την παρ. 4 της Φ11/2456/15-22 Νοεμ. 1993 (ΦΕΚ Β΄ 859), Απόφ. Υπ. Υγείας, Πρόν. και Κοιων. Ασφαλίσεων. 15Β.Β.α.206 Ίδρυμα Κοινωνικών Ασφαλίσεων 